- Iburaninkeeɓe
- ←
- 3
- →

3
Yeesu e ɓuri Muusa
1 Banniraaɓe goonɗinɓe, onon ɓe Alla noddi, gattee hakkillo mon dow Yeesu. Alla liloyi mo gam o laatoo hooreejo Limaamiiɓe dow goonɗinki meeɗen ki ceedotoɗen. 2 O laatake koolaaɗo yeeso Alla cuɓuɗo mo, hande no Muusa laatorii koolaaɗo der suudu Alla fu. 3 E gooŋa, Yeesu e ɓuri Muusa tedduŋal, hande no mahoowo ɓuriri suudu ŋol o mahi tedduŋal. 4 Gam suudu fu e woodi mahuɗo ɗum, amma mahuɗo huune fu woni Alla. 5 Muusa laatike koolaaɗo der suudu Alla fu, hande jaggiiɗo, oo seedanoo ko batanoytee. 6 Amma Almasiihu laatike koolaaɗo der suudu Alla hande ɓiɗɗo. Enen laatii ɓe suudu makko to en tinnake een koolii, een tabbitini ko jurortoɗen faa heennyitirde.
Naatugo der siwtaare Alla
7 Gam majjum, Ruuhu Ceniiɗo wi'i:
«Hanne, to on nanii daane Alla,
8 to on joorinee ɓerɗe mooɗon
hande no kaakiraaɓe mooɗon waɗunoo,
no ɓe ummanii Alla* Himɓe Isira'iila ummaniiɓe Alla e annabi Muusa wi'i, wittan leydi Misira.,
9 ɓe jarbii mo der ladde haro.
Alla wi'i, ton ɓe jarbii am, ɓe poonnimmi,
baa no ɓe ji'ii golle ɗe gaɗumi jaka duuɓi lasoy ɗiɗi.
10 Gam majjum, mone am ummii dow himɓe jaamanuuru nu,
bi'umi: “Wakkati fu, ɓerɗe maɓɓe e majji,
ɓe annaa laabi am!”
11 Gam majjum, mone am ummii, kuniimi, bi'umi:
“Ɓe naatataa der siwtaare am pay✡ Jabuura 95.7-11.”»
12 To non, banniraaɓe, kakkilee, gam to goɗɗo mooɗon woodu ɓerne hallune, dulla goonɗingo, woɗɗodoo Alla mo yonki. 13 Amma baajontiree nyalaane fu, faa ɗum wi'ee «hanne» gam to hakke majjin goɗɗo mooɗon, yoorina ɓerne mum. 14 To en jogake hoolaare men arandeere e semme faa heennyitirde, den en laatike hawtuɓe e Almasiihu.
15 Hande no Dewtere wi'i:
«Hanne, to on nanii daane Alla,
to on joorinee ɓerne mon
hande no kaakiraaɓe mooɗon waɗunoo,
ɓe ummanii Alla»
16 Ɓey nun nani daane Alla, go ɓe ummanii mo? Kamɓe woni wurtiiɓe diga leydi Misira fu, ɓe Muusa ardanii fu! 17 Ɓey nun mone Alla ummii dow muuɗum faa duuɓi lasoy ɗiɗi? Kamɓe woni waɗuɓe hakke, go maayi der ladde haro. 18 Ɓey nun o hunanii ɓe naatataa der siwtaare makko? Kamɓe woni saliiɓe ɗowtanaago mo. 19 En ji'i, ɓe baaway naatugo der siwtaare nen gam ɓe goonɗinay.

- Iburaninkeeɓe
- ←
- 3
- →

*3:8 Himɓe Isira'iila ummaniiɓe Alla e annabi Muusa wi'i, wittan leydi Misira.

✡3:11 Jabuura 95.7-11

© 2011 SIM International